ויקטורי רשת סופרמרקטים

ויקטורי רשת סופרמרקטים בע"מ, המוכרת במותג ויקטורי היא חברה ישראלית אשר בבעלותה רשת סופרמרקטים. נכון לאוגוסט 2023, לרשת 68 סניפים בשטח כולל של כ-70 א' מ"ר. חנויות הרשת נחשבות לחנויות דיסקאונט (במחירים זולים) בדומה לרשתות רמי לוי שיווק השיקמה ואושר עד. לרשת פריסה של מעל 2 סניפים רק בתל אביב (5) ובאשקלון (3), בשאר הערים הגדולות יש לרשת סניף אחד או שניים. מייסד הרשת, חיים (ויקטור) רביד ניהל מאפיית לחם בחוף השנהב במשך מספר שנים. לאחר שחזר לישראל הקים את קבוצת ויקטורי ב-1986, ותחילה פעלה הקבוצה בענף הבנקאות באפריקה ובאירופה. ב-1987 הקים האח אבי את רשת "בגט הזהב" למאפים קפואים. ב-1995 נפלו מספר רשתות מזון פרטיות והספק העיקר של העסק "סלטי בנצי" נקלע לקשיים כאשר מירב חובו היה לעסק המאפים הקפואים, וסוכם שהבעלים, שהיה גם בעלים של רשת סופרמרקטים, יעביר לאייל רביד האח השני, סניף סופרמרקט אחד על מנת לסגור את החוב. במקביל הוסב מפעל הבגטים למפעל בשר. לאחר מכן רכש אייל סניף נוסף מבנצי. לאחר שהאח אבי רביד עזב ב-2005 לארצות הברית החליט אייל רביד שהיה בעל השליטה בעסק, לסגור את מפעל הבשר ולהתמקד בקמעונאות בלבד. כיום נמצאת הרשת בשליטת משפחת רביד, ומנכ"לה הוא אייל רביד, בנו של חיים. לקבוצה מרכז לוגיסטי אחד הנמצא ביבנה. ב-2006, הרשתות הפרטיות "מחסני השוק", "מחסני להב", "סופר דוש", "ויקטורי", "ח. כהן סיטונאות מזון" ו"רמי לוי שיווק השקמה" הקימו יחד מותג פרטי על מנת להתמודד מול המותג הפרטי של הרשתות הגדולות "שופרסל" ו"מגה קמעונאות". בשנת 2011 החלה הקבוצה להיסחר בבורסה לניירות ערך בתל אביב, והקימה מועדון לקוחות. במהלך שנת 2016 רכשה ויקטורי 11 סניפים של "YOU" ו"מגה בעיר" ממגה קמעונאות בתמורה ל-36.6 מיליון ש"ח. בתובענה ייצוגית שהגיש גרשון מסיקה נגד ויקטורי, נטען כי הרשת גבתה כסף על שקיות בסניפיה בהתנחלויות אורנית ואלקנה, וזאת למרות שחוק השקיות אינו חל ביהודה ושומרון. ביוני 2017 הסכימה ויקטורי לפצות את לקוחותיה. ביוני 2017 החלה הרשת למכור את מוצריה באתר האונליין "ויקטורי אונליין". באוקטובר 2019 רכשה ויקטורי חמישה סניפים מיינות ביתן שנקלעה לקשיים תזרימיים (בהם סניפים ברחובות ויבנה) תמורת כ-80 מיליון שקל. בדצמבר 2019 נפתחו 5 סניפים ובמרץ 2020 4 סניפים חדשים. הרשת מקיימת מבצעים מיוחדים בימי שני (שני צמחוני) על מוצרים צמחוניים ובימי שלישי (שלישוק) על ירקות ופירות. בדצמבר 2023, החליטה החברה לסגור את סניפי "ויקטורי City", ושבעת הסניפים בתל אביב הועמדו למכירה. בשנת 2018 הגישה החברה תביעת לשון הרע נגד צעיר ממוצא אתיופי שפרסם בפייסבוק סרטון שבו התלונן על הפלייתו בכניסה לסניף בית שמש של החברה. הצעיר הגיש תביעה נגדית על הפלייתו. במאי 2021 נדחתה תביעת החברה, והיא חויבה לשלם לצעיר 100,000 ש"ח עקב הפלייתו, המנוגדת לחוק איסור הפליה במוצרים, בשירותים ובכניסה למקומות בידור ולמקומות ציבוריים. החברה ואחד ממנהליה הורשעו בהפרת חוקי עבודה אחדים, על שניכתה כספים משכר הקופאיות, בגין חוסרים בקופה. על החברה הוטל קנס בסך 89,000 ש"ח, ועל אחד ממנהליה, אברהם רביד, הוטל קנס של 40,000 ש"ח. אתר האינטרנט הרשמי של ויקטורי רשת סופרמרקטים ויקטורי רשת סופרמרקטים, ברשת החברתית פייסבוק אתר הקניות המקוונות של הרשת ויקטורי רשת סופרמרקטים בע"מ, באתר הבורסה לניירות ערך בתל אביב ויקטורי רשת סופרמרקטים בע"מ, באתר "מאיה" ויקטורי רשת סופרמרקטים בע"מ, באתר גלובס ויקטורי רשת סופרמרקטים, באתר Crunchbase (באנגלית) תגית רשת ויקטורי, באתר גלובס עדי דברת-מזריץ, ענת ג’ורג’י, "אני פחדן, אבל מבין הכי טוב את השטח. לא תמצאו אותי מסתבך כמו רמי לוי", באתר TheMarker‏, 31 במאי 2018 עירא קראוס, שני מוזס, ‏"פעם זה היה וואו להחזיק כבד אווז בבית. היום כבר לא", באתר גלובס, 11 באוקטובר 2018 ויקטורי רשת סופרמרקטים בע"מ: נתונים כספיים באתר מאי"ה. רשימת הסניפים גולן חזני, צרכנות, נחום ביתן מוכר 5 סניפים נוספים של הרשת תמורת 80 מיליון שקל, באתר ynet, 30 באוקטובר 2019 המרוויחים הגדולים של הקורונה: ויקטורי פתחה החודש 4 סניפים חדשים גולן חזני, אייל רביד סוגר את הרשת העירונית ויקטורי סיטי - מעמיד למכירה 7 סניפים בת"א, באתר כלכליסט, 13 בדצמבר 2023 כפיר אדר, "סטריאוטיפ קשה": הצעיר האתיופי טען לאפליה מצד 'ויקטורי' ויקבל פיצוי ענק, באתר אייס, 27 במאי 2021 נינה פוקס, "עושק הקופאיות": ויקטורי ובכיר בחברה הורשעו בהפרת זכויות עובדים, באתר ynet, 8 באוקטובר 2024; ת"פ 21754-08-19 מדינת ישראל נ' א.ב.א. ויקטורי חברה לניהול ואחזקות בע"מ ואחרים, ניתן ב-24 בספטמבר 2024